Hexanchorus

***Hexanchorus*** er en slekt av elvebiller som kryper rundt på bunnen av rennende vann. De voksne billene puster ved hjelp av et såkalt plastron, og trenger ikke komme opp til overflaten etter luft. Til gjengjeld er de avhengige av oksygenrikt vann.

## Utseende
Små (gjerne 2,5-3,5 millimeter), avlange, blanke, mørke elvebiller. **Hodet** er lite, antennene er middels lange, 11-leddete, trådformede. **Dekkvingene** er avlange med punktrekker. **Beina** er lange, særlig fotleddene, og ganske kraftige. Det ytterste fotleddet bærer ganske store klør. **Larvene** er flattrykte og langstrakte. Ryggplater (tergitter) og bukplater (sternitter) er tydelig markerte. Hodet er ganske lite med korte antenner og små kjever (mandibler). De tre parene med bein er korte og kraftige, og bakkroppen langt tilspisset.

## Levevis
Elvebillene kryper rundt på bunnen av rennende vann. De kan ikke svømme og er avhengige av å klamre seg fast til bunnen. Larvene i denne slekten lever på død ved som ligger under vann, og er avhengige av mikrober for å fordøye veden. Larveutviklingen er ganske langsom og det tar gjerne 4-6 år å komme seg gjennom livssyklusen, men de voksne billene lever bare ca. 3 uker.
Larvene puster med gjeller som sitter inne i endetarmen (kan skytes ut), mens de voksne billene har et såkalt plastron. Undersiden er dekket av vannavstøtende (hydrofuge) hår. Disse holder på plass en sølvaktig hinne av luft, og oksygenutveksling skjer mellom denne og det omkringliggende vannet. Denne tilpasningen gjør at billene ikke trenger komme til overflaten for å få luft, men til gjengjeld er de avhengige av vann med høyt oksygeninnhold, slik som kaldt, raskt rennende vann. De utvokste larvene kryper på lang og forvandler seg til en puppe i en utgravd hule på bredden. De nyklekte billene kan fly langt, men når de først har funnet en passende bekk slår de seg vanligvis til der for resten av livet.

## Utbredelse
Slekten er kjent fra Mellom- og Sør-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien mudderbiller (Dryopoidea)
**** Familien **elvebiller**, Elmidae Curtis, 1830
***** Underfamilien Larainae LeConte, 1861 – for det meste tropiske arter
****** Slekten ***Hexanchorus*** Sharp, 1882
******* *[[Hexanchorus angeli]]* Lassova, Čiampor & Čiamporová-Zaťovičová, 2014
******* *[[Hexanchorus bifurcatus]]* Maier & Short, 2014
******* *[[Hexanchorus browni]]* Spangler & Santiago-Fragoso, 1992
******* *[[Hexanchorus caraibus]]* (Coquerel, 1851)
******* *[[Hexanchorus cordillierae]]* (Guérin-Méneville, 1843)
******* *[[Hexanchorus crinitus]]* Spangler & Santiago-Fragoso, 1992
******* *[[Hexanchorus dentitibialis]]* Maier, 2013 
******* *[[Hexanchorus dimorphus]]* Spangler & Staines, 2004
******* *[[Hexanchorus emarginatus]]* Spangler & Santiago-Fragoso, 1992
******* *[[Hexanchorus falconensis]]* Maier, 2013
******* *[[Hexanchorus flintorum]]* Maier, 2013
******* *[[Hexanchorus gracilipes]]* Sharp, 1882
******* *[[Hexanchorus homaeotarsoides]]* Maier, 2013
******* *[[Hexanchorus inflatus]]* Maier, 2013 
******* *[[Hexanchorus leleupi]]* Deléve, 1968
******* *[[Hexanchorus mcdiarmidi]]* Spangler & Staines, 2004
******* *[[Hexanchorus onorei]]* Linský, Čiamporová-Zaťovičová & Čiampor, 2019
******* *[[Hexanchorus rostratus]]* Linský, Čiamporová-Zaťovičová & Čiampor, 2019
******* *[[Hexanchorus shannoni]]* Spangler & Staines, 2004
******* *[[Hexanchorus shepardi]]* Linský, Čiamporová-Zaťovičová & Čiampor, 2019
******* *[[Hexanchorus tarsalis]]* Hinton, 1937
******* *[[Hexanchorus thermarius]]* (Coquerel, 1851)
******* *[[Hexanchorus tibialis]]* Hinton, 1935
******* *[[Hexanchorus usitatus]]* Spangler & Santiago-Fragoso, 1992
******* *[[Hexanchorus virilis]]* Linský, Čiamporová-Zaťovičová & Čiampor, 2019

## Referanser




## Litteratur

## Eksterne lenker
*